19. ΝΟΜΟΣ υπ΄ αριθ. 1095 της 3/6 Δεκ. 1980 (ΦΕΚ Α΄ 279) Περί συστάσεως θέσεων Οδοντιάτρων εις το Γενικόν Επιτελείον Ναυτικού. Άρθρ.1.-1.Εις το Γενικόν Επιτελείον Ναυτικού συνιστάται Κλάδος ΑΤ19 οδοντιάτρων. 2.Ο Κλάδος ούτος περιλαμβάνει 9 θέσεις διακρινομένας κατά βαθμούς ως εξής: 2 θέσεις επί βαθμοίς 3ω-2ω. 7 θέσεις επί βαθμοίς 7ω-4ω. 3.Προσόν διορισμού εις τον εισαγωγικόν 7ον βαθμόν ορίζεται πτυχίον οδοντιατρικού τμήματος Ιατρικής Σχολής Ανωτάτου Εκπαιδευτικού Ιδρύματος της ημεδαπής ή ισότιμον πτυχίον Σχολής της αλλοδαπής και άδεια ασκήσεως του επαγγέλματος. 4.Κατά την πρώτην εφαρμογήν του παρόντος αι 7 εκ των συνιστωμένων δια της παρ. 2 θέσεων πληρούνται εκ των κατά την δημοσίευσιν του παρόντος υπηρετούντων επί σχέσει εργασίας Ιδιωτικού Δικαίου οδοντιάτρων εις Υπηρεσίας του Πολεμικού Ναυτικού και Μετοχικού Ταμείου Ναυτικού. Ο διορισμός των ανωτέρω ενεργείται κατόπιν αιτήσεως των ενδιαφερομένων, υποβαλλομένης εντός αποκλειστικής προθεσμίας 2 μηνών από της δημοσιεύσεως του παρόντος, δι΄ αποφάσεως του Υπουργού Εθνικής Αμύνης, μετά  σύμφωνον γνώμην του Πενταμελούς Υπηρεσιακού Συμβουλίου. Ο βαθμός του διορισμού προσδιορίζεται υπό του Υπηρεσιακού Συμβουλίου, επί τη βάσει των ετών υπηρεσίας και των ουσιαστικών προσόντων των διοριζομένων, μη δυνάμενος να είναι ανώτερος του 4ου. Τυχόν πλεονάζων χρόνος υπηρεσίας, λογίζεται διανυθείς εν τω βαθμώ του διορισμού δια πάσαν συνέπειαν εφ΄ όσον έχει διανυθή μετά των κατά την προηγουμένην παράγραφον προσόντων. Οι διοριζόμενοι πρέπει να έχουν τα δια την θέσιν εις την οποίαν διορίζονται προβλεπόμενα γενικά και ειδικά τυπικά και ουσιαστικά προσόντα εξαιρέσει της ηλικίας, μη δυναμένης πάντως να είναι ανωτέρας του 58ου έτους. Οι ήδη υπηρετούντες δύο μόνιμοι πολιτικοί οδοντίατροι του υπό της παρ. 3β του άρθρ. 37 του Ν.Δ. 192/1973 «περί οργανισμού πολιτικού προσωπικού ΥΕΘΑ» προβλεπομένου προσωρινού Κλάδου ΑΤΠ1 Υγειονομικών, καταλαμβάνουν 2 εκ των ως άνω θέσεων, αντιστοίχως του βαθμού τον οποίον έχουν. 5.Οι κατά την προηγουμένην παράγραφον διοριζόμενοι τίθενται εις το αριστερόν των κατά τον χρόνον του διορισμού των υπηρετούντων ομοιοβάθμων. των. Άρθρ.2.-Από της ενάρξεως ισχύος του παρόντος καταργούνται αι υφιστάμεναι 2 θέσεις επί βαθμοίς 7ω-4ω του προσωρινού Κλάδου ΑΤΠ1 Υγειονομικών του Γενικού Επιτελείου Ναυτικού, ως και 10 θέσεις οδοντιάτρων επί σχέσει εργασίας Ιδιωτικού Δικαίου, εκ των υπό του άρθρ. 66 του Ν.Δ. 192/ 1973 προβλεπομένων. Άρθρ.3.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. 